Rødhodevarsler

Rødhodevarsler (Lanius senator) er en fugl i varslerfamilien (Laniidae). Den er litt mindre enn en trost, og lever av store insekter, små fugler og amfibier. Som andre varslere jakter den fra et utkikkspunkt høyt oppe, og kan samle byttedyr ved å spidde dem på torner eller piggtråd.

Rødhodevarsleren hekker i sørlige deler av Europa, Nord-Afrika og Midtøsten. Den overvintrer i tropiske deler av Afrika, fra Senegal til Sudan og Etiopia i øst og sørover til Gabon. 

Det hender at enkelte individer feilberegner trekket og dukker opp utenfor artens vanlige utbredelsesområde. Det første norske funn av arten var fra Rogaland 28. mai 1954, en hunn som ble fanget og avlivet. Siden den gang har arten blitt sett i underkant av 50 ganger i Norge, hovedsakelig i sør. I 2019 ble arten for første gang funnet i Nord-Norge, da en hann dukket opp på øya Myken i Rødøy kommune i Nordland.
miniatyr|Rødhodevarsler

 Referanser 

 Eksterne lenker 


Kategori:Varslere
Kategori:Fugler formelt beskrevet i 1758
Kategori:Dyr formelt beskrevet av Carl von Linné